Janob Binning shaxsiy kolleksiyasiga tegishli ikki avtomobil auksionga qo`yildi

Britaniyalik, Janob Bin nomi bilan mashhur bo`lgan komik aktyor Rouen Atkinson o`zining shaxsiy kolleksiyasiga tegishli, 1989 yilda ishlab chiqarilgan  ikki avtomobilini — Mercedes-Benz 500E va LanciaThema 8.32  larni  Race Retro Classic Car Sale auksioniga kim oshdi savdosiga qo`ydi, deb xabar berdi Motor.ru nashri. 
Mazkur kim oshdi savdosi  fevral oyida bo`lib o`tadi. Auksionga qo`yilgan avtomobillar 80 ming kilometr yo`l bosgan. Atkinsonning so`zlariga qaraganda, bu avtomobillar u qidirib topgan eng noyob avtomobillardir. LanciaThema 8.32 dagi “8” va “32” slindr va klapanlar sonini anglatadi.
2015 yilda Atkinson 1997 yilda xarid qilgan  va ikki marotaba avtohalokatga uchragan McLaren F1 avtomobilini 8 million funt sterling (12,2 million AQSh dollari) ga sotgan edi.